இந்த முறையில் விசித்திரக் கதைகளும் நாட்டுப்புறக் கதைகளும் அவற்றின் ஒட்டுமொத்த கதைக் கருவைப் பொறுத்து குழுப்படுத்தப்படுகின்றன. எந்தக் கதைகளை குழுப்படுத்தலாம் என முடிவு செய்வதற்காக அவற்றுள் உள்ள பொதுவான அம்சங்கள் கண்டறியப்படுகின்றன. ஆகவே இது பெரும்பாலும் எந்த அம்சங்கள் தெளிவாக முடிவு செய்ய உதவுபவை என்பதையே சார்ந்துள்ளது.

எடுத்துக்காட்டுக்கு, துன்பப்படும் கதாநாயகி மந்திர சக்தியுள்ள தேவதையின் உதவியுடன் அல்லது சிறிய மாயாஜால உதவியாளரின் உதவியுடன் ஒரு (அல்லது மூன்று) நிகழ்வுகளில் பங்கேற்று அதில் அவள் வெற்றிபெற்று காதலனைக் கண்டு பெற்று அவனை அவளது கணவனாக அடைவது போல கதையமையும் "சிண்ட்ரெல்லா" போன்ற கதைகள், வகை 510, துன்பப்படும் கதாநாயகிக் கதை என வகைப்படுத்தப்பட்டுள்ளன. "த ஒண்டர்ஃபுல் பிர்ச்" , "ஆஸ்கென்புட்டெல்" , "கேட்டி உடன்க்ளோக்" , "த ஸ்டோரி ஆஃப் டேம் அண்ட் கேம்" , "யீ க்ஸியான்" , "கேப் ஓ'ரஷஸ்" , "கேட்ஸ்கின்" , "ஃபேர், ப்ரௌன் அண்ட் ட்ரெம்ப்ளிங்" , "ஃபினேட் செண்ட்ரான்" , "அல்லெர்லெய்ரா" மற்றும் "டேட்டர்கொட்ஸ்" ஆகியவை இது போன்ற வகையின் கீழ் வரும் கதைகளாகும்.

"சிண்ட்ரெல்லா" , "த ஒண்டர் பிர்ச்" , "த ஸ்டோரி ஆஃப் டேம் அண்ட் கேம்" , "யீ க்ஸியான்" மற்றும் "அஸ்ச்சென்புட்டெல்" ஆகிய கதைகளின் மேற்படி பகுப்பாய்வு, அக்கதைகளில் வரும் கதாநாயகிகள் வழக்கமாக மாற்றாந்தாயால் (சித்தி) கொடுமைப்படுத்தப்படுவார்கள், அவர்கள் எந்த நிகழ்ச்சிகளிலும் பங்கேற்க அனுமதிக்கப்படமாட்டார்கள். மேலும் "ஃபேர், ப்ரௌன் அண்ட் ட்ரெம்ப்ளிங்" மற்றும் "ஃபினெட்டே செண்ட்ரான்" கதைகளில் அவர்கள் தங்கள் சகோதரிகளால் அல்லது பிற பெண்களால் கொடுமைப்படுத்தப்படுவார்கள் எனக் காண்பிக்கிறது, மேலும் இந்தக் கதைகள் 510A என்று குழுப்படுத்தப்படுகின்றன; அதுவே "கேப் ஓ'ரஷஸ்" , "கேட்ஸ்கின்" மற்றும் "அல்லெர்லெய்ரா" ஆகிய கதைகளில் கதாநாயகிகள் தங்கள் தந்தையரின் கொடுமையால் வீட்டில் துன்புறுத்தப்படுவர், எங்கும் செல்லாமல் சமையலறையிலேயே வேலை செய்துகொண்டிருக்கும்படி கட்டாயப்படுத்தப்படுவர், இவ்வகைக் கதைகள் 510B என குழுப்படுத்தப்பட்டுள்ளன. ஆனால், "கேட்டி உடன்க்ளோக்" கதையில், கதாநாயகி தனது மாற்றாந்தாயால் துன்புறுத்தப்பட்டு, சமையலறையிலேயே வேலை செய்துகொண்டிருக்கக் கட்டாயப்படுத்தப்பட்டு கொடுமைப்படுத்தப்படுவாள், "டேட்டர்கோட்ஸ்" கதையில் கதாநாயகிக்கு நடன நிகழ்ச்சிகளுக்கு செல்வதற்கு தனது தாத்தாவால் அனுமதி மறுக்கப்படும். இந்த அம்சங்கள் 510 இன் இரண்டு குழுக்களிலுமே பொதுவாகக் காணப்படுகின்றன என்ற அடிப்படையில், சித்தியே வில்லியாக இருப்பதால் "கேட்டி உடன்க்ளோக்" கதை 510A இன் கீழும், தாத்தா கதாப்பாத்திரம் தந்தையின் பங்கை ஏற்பதால் "டேட்டெர்கோட்ஸ்" கதை 510B வகையின் கீழ் குழுப்படுத்தப்படுகிறது.

இந்த முறையில் ஒரு குறைபாடு உள்ளது, ஒரு கதையின் உட்பகுதிகளை தனி மூலக்கருத்துகளாக வகைப்படுத்த முடியாததே அந்தக் குறையாகும். "ரேப்பன்ஸல்" (Rapunzel) கதை 310 (த மெய்டன் இன் த டவர்) என்னும் வகையைச் சேர்ந்ததாகும். ஆனால் ""புட்டோக்கி" " கதையைப் போன்று, இக்கதையில் திருடப்பட்ட உணவுக்கு பதிலாக குழந்தையைக் கேட்கும் நிகழ்ச்சியைக் கொண்டு தொடங்கும்; ஆனால் புட்டோக்கி மெய்டன் இன் த டவர் கதையல்ல, அதே சமயம் பொறாமைக் குணம் கொண்ட மாற்றாந்தாயைக் கொண்டு தொடங்கும் "த கேனரி ப்ரின்ஸ்" கதை ஒரு மெய்டன் இன் த டவர் கதையாகும்.

இம்முறையில் பொதுவான கூறுகளையும் வலியுறுத்துகிறது, அதுவும் வாய்வழிக் கதையாசிரியர்கள் "த ப்ளேக் புல் ஆஃப் நோர்ரவே" (The Black Bull of Norroway) கதையை "பியூட்டி அண்ட் த பீஸ்ட்" (Beauty and the Beast) கதையைப் போலவே விவரிக்கும் அளவுக்கு பொதுவான அம்சங்களைப் பற்றியது. இது ஒரு குறுக்குவழியாக பயன்மிக்கதாக இருக்கும், ஆனால் கதையின் விவர நுணுக்கங்களை இது அழித்து நீக்கிவிடவும் முடியும்.

மூலக் கருத்துகள்
ஆர்னே தாம்சன்
புரிதல் விளக்கங்கள்
சமகால கதைகள்